# APSTIPRINU

Jelgavas valstspilsētas pašvaldības iestādes „Pilsētsaimniecība” vadītājs

\_\_\_\_\_\_\_\_\_\_\_\_\_\_\_\_\_\_\_\_\_ M.Mielavs

2024.gada 27.februārī

**RAKSTISKAS izsoles „** **AUTOMOBILIS RENAULT KANGOO”**

**NOTEIKUMI**

1. Rakstiskas izsoles noteikumi (turpmāk – noteikumi) nosaka kārtību, kādā tiek organizēta un veikta kustamās mantas atsavināšana rakstiskā izsolē, ko organizē Jelgavas valstspilsētas pašvaldības iestādes „Pilsētsaimniecība” (turpmāk – JVPI „Pilsētsaimniecība”) vadītāja izveidota izsoles komisija (turpmāk – komisija).
2. **Izsoles objekts:** vieglais pasažieru automobilis Renault Kangoo II ar valsts reģistrācijas Nr. JA 334 (skatīt 1. pielikumu „ Eksperta atzinums”), turpmāk – kustamā manta, kas atrodas Sakņudārza ielā 2B, Jelgavā.
3. **Izsoles veids** – rakstiska izsole ar lejupejošu soli (turpmāk – izsole).
4. **Informācijas publicēšanas un sniegšanas kārtība:**
	1. sludinājums par rakstisku izsoli tiek publicēts Jelgavas valstspilsētas pašvaldības tīmekļvietnē [www.jelgava.lv](http://www.jelgava.lv); JVPI „Pilsētsaimniecība” tīmekļvietnē www.pilsetsaimnieciba.lv un laikrakstā „Jelgavas Vēstnesis”.
	2. ar izsoles noteikumiem un līguma projektu (noteikumu 2.pielikums) var iepazīties JVPI „Pilsētsaimniecība” tīmekļvietnē [www.pilsetsaimnieciba.lv](http://www.pilsetsaimnieciba.lv) sadaļā „Iepirkumi un izsoles” vai Pulkveža Oskara Kalpaka ielā 16A, Jelgavā, 6. kabinetā darba dienās: pirmdienās no plkst. 8.00 līdz plkst. 19.00 (pusdienas pārtraukums no plkst. 12.00 līdz plkst. 13.00), otrdienās, trešdienās un ceturtdienās no plkst. 8.00 līdz plkst. 17.00 (pusdienas pārtraukums no plkst. 12.00 līdz plkst. 13.00), piektdienās no plkst. 8.00 līdz plkst. 14.30 (pusdienas pārtraukums no plkst.12.00 līdz 12.30).
5. Pirms izsoles kustamo mantu dabā var apskatīt līdz 2024.gada 15.martam, iepriekš sazinoties ar JVPI „Pilsētsaimniecība” Saimniecības nodaļas vadītāju Mārtiņu Krūmiņu, mobilais tālrunis: 29339162.
6. **Izsoles dalībnieki** - par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīgi piedalīties izsolē un iegūt kustamo mantu.
7. **Piedāvājumu iesniegšanas kārtība, izsoles vieta un laiks**:
	1. **Izsoles dalībnieks** **piedāvājumu izsolē var iesniegt** personīgi JVPI „Pilsētsaimniecība”, Pulkveža Oskara Kalpaka ielā 16A, Jelgavā, LV-3001, 2.satvā 9.kabinetā darba dienās (pirmdienās no plkst. 8.00 līdz plkst. 19.00 (pusdienas pārtraukums no plkst. 12.00 līdz plkst. 13.00), otrdienās, trešdienās un ceturtdienās no plkst. 8.00 līdz plkst. 17.00 (pusdienas pārtraukums no plkst. 12.00 līdz plkst. 13.00), piektdienās no plkst. 8.00 līdz plkst. 14.30 (pusdienas pārtraukums no plkst.12.00 līdz 12.30)), vai nosūtot pa pastu uz adresi Pulkveža Oskara Kalpaka iela 16A, Jelgava, LV-3001 ar norādi JVPI “Pilsētsaimniecība” komisijai un noformējot atbilstoši noteikumu 8.3. apakšpunkta nosacījumiem;
	2. dalībnieku piedāvājumu pieņemšana tiek pārtraukta desmit minūtes pirms rakstiskās izsoles sākuma, tas ir 2024.gada 18.martā, plkst.9.50;
	3. izsoles sākums noteikts 2024.gada 18.martā, plkst. 10.00, JVPI „Pilsētsaimniecība”, Pulkveža Oskara Kalpaka ielā 16A Jelgavā, 7.kabinetā.
	4. Dalībnieka pieteikums tiek reģistrēts norādot šādas ziņas:
		1. Dalībnieka pilns nosaukums, dalībnieka juridiskā adrese un/vai kontaktadrese, pilnvarotās personas vai pārstāvja vārds, uzvārds;
		2. Dalībnieka pieteikuma iesniegšanas laiks un veids;
	5. Pieteikumi, kas iesniegti pēc noteikumu 7.3. apakšpunktā noteiktā termiņa, tai skaitā arī sūtījumus pa pastu, komisija nereģistrē un neatvērtus atgriež atpakaļ iesniedzējiem;
	6. Komisija dalībnieku pieteikumus glabā neatvērtus līdz izsoles sākumam;
	7. Ziņas par dalībniekiem un to skaitu netiek izpaustas līdz izsoles sākumam;
	8. **izsoles dalībnieks var piedalīties izsolē, ja:**
		1. uzrāda šādus dokumentus:
			1. Fiziskās personas – personu apliecinošu dokumentu (pase vai ID karte);
			2. Juridiskās personas – pārstāvēt tiesīgās fiziskās personas personu apliecinošs dokuments (pase vai ID karte), ja juridisku personu nepārstāv paraksttiesīgā amatpersona – papildus jāuzrāda juridiskas personas izdota pilnvara;
		2. ir pārskaitījis nepieciešamo nodrošinājuma apmēru saskaņā ar noteikumu 10.punktu un nodrošinājums ir saņemts JVPI “Pilsētsaimniecība” kontā;
		3. ir iesniedzis piedāvājumu atbilstoši noteikumu 8.punkta prasībām noteikumu 7.1.apakšpunktā noteiktajā kārtībā.
8. **Piedāvājumā iesniedzamie dokumenti:**
	1. piedāvājums saskaņā ar noteikumu 3.pielikumā noteikto formu;
	2. juridiskai personai – pilnvara, ja juridisko personu pārstāv persona, kurai nav pārstāvības tiesības;
	3. piedāvājums jāiesniedz slēgtā aploksnē, ar norādi:

***„Jelgavas valstspilsētas pašvaldības iestādei „Pilsētsaimniecība”***

***Piedāvājums rakstiskai izsolei „*** ***AUTOMOBILIS RENAULT KANGOO”***

***Iesniedzēja vārds, uzvārds vai juridiskai personai – nosaukums*”**

1. **Rakstiskas izsoles kustamās mantas nosacītā cena** (sākumcena) ir **2830,00 *euro*** (divi tūkstoši astoņi simti trīsdesmit eiro *euro* 00 centi)) bez pievienotās vērtības nodokļa (PVN), apstiprināta ar Jelgavas valstspilsētas pašvaldības izpilddirektores 2024.gada 26.janvāra rīkojumu Nr.25-ri „Par atļauju Jelgavas valstspilsētas pašvaldības iestādei “Pilsētsaimniecība” atsavināt kustamo mantu” un noteiktais **izsoles solis 1,00 *euro* (viens *euro* 00 centi)** bez pievienotās vērtības nodokļa. *Izsoles dalībniekam iesniedzot piedāvājumu ir jāievēro izsoles solis.*
2. **Nodrošinājuma apmērs un iemaksas kārtība:**
	1. izsoles dalībnieks pirms izsoles pārskaita nodrošinājumu 10% (desmit procentu) apmērā no nosacītās cenas, kas ir **283,00 *euro*** (divi simti astoņdesmit trīs *euro* 00 centi) bez pievienotās vērtības nodokļa;
	2. nodrošinājums jāpārskaita pirms izsoles JVPI „Pilsētsaimniecība” (reģistrācijas Nr.90001282486) kontā LV61UNLA0050001003121, norādot maksājuma mērķi: „*Automobilis Renault Kangoo izsoles nodrošinājums*”. Nodrošinājumu par saņemtu uzskata, kad naudas līdzekļi ienākuši JVPI „Pilsētsaimniecība” kontā;
	3. izsoles dalībniekam, kurš nav nosolījis kustamo mantu, JVPI „Pilsētsaimniecība” atmaksā nodrošinājumu 5 (piecu) darba dienu laikā pēc izsoles ar pārskaitījumu izsoles dalībnieka norēķinu kontā, pamatojoties uz izsoles dalībnieka iesniegumu;
	4. izsoles dalībniekam, kurš ir nosolījis kustamo mantu, nodrošinājumu ieskaita apmaksājamajā summā.
3. **Samaksas kārtība:**
	1. piedāvātā augstākā summa un pievienotās vērtības nodoklis 21% dalībniekam jāsamaksā ar vienu maksājumu pilnā apmērā 7 dienu laikā no izsoles dienas saskaņā ar JVPI „Pilsētsaimniecība” izsniegto rēķinu ar pārskaitījumu uz rēķinā norādīto kontu. Iemaksātā nodrošinājuma summa (noteikumu 10.1.punkts) tiek ieskaitīta pirkuma summā;
	2. ja persona ar vienu maksājumu pilnā apmērā septiņu dienu laikā no izsoles dienas saskaņā ar JVPI „Pilsētsaimniecība” izsniegto rēķinu ar pārskaitījumu uz rēķinā norādīto kontu nav samaksājusi piedāvāto augstāko summu un pievienotās vērtības nodokli 21%, tā zaudē iesniegto nodrošinājumu, kā arī kustamās mantas pirkšanas tiesības. Šādā gadījumā izsole ar lejupejošu soli atzīstama par nenotikušu;
	3. pēc piedāvātās augstākās summas samaksas noteikumu 11.1.apakšpunktā noteiktajā kārtībā (atbilstošas naudas summas ieskaitīšana JVPI „Pilsētsaimniecība” kontā), JVPI „Pilsētsaimniecība” un nosolītājs paraksta pirkuma līgumu (noteikumu 2.pielikums).
4. Nosolītājs iegūst pirkuma tiesības uz nosolīto kustamo mantu pēc pirkuma līguma parakstīšanas.
5. **Izsoles norise:**
	1. komisijas priekšsēdētājs atklāj izsoli noteikumu 7.3.apakšpunktā noteiktajā izsoles dienā un stundā. Komisija pieņem piedāvājumus no reģistrētiem dalībniekiem, pārbauda tās dienas pastu un noskaidro, vai visi reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta un izsole ir sākusies. Pēc šā paziņojuma piedāvājumi vairs netiek pieņemti;
	2. komisija visiem izsoles dalībniekiem paziņo, ka ir noteikta slepenā cena, kas slēgtā aploksnē visu izsoles laiku atrodas uz galda redzamā vietā;
	3. komisija izsoles dalībnieku klātbūtnē atver slēgtās aploksnēs iesniegtos piedāvājumus dalībnieku reģistrācijas secībā. Uz piedāvājumiem parakstās visi komisijas locekļi. Mutiskie piedāvājumi rakstiskā izsolē ir aizliegti;
	4. pēc aplokšņu atvēršanas komisija:
		1. pārbauda, ka izsoles dalībnieks piedāvājumā ir iesniedzis visus prasītos dokumentus un tie atbilst noteikumos noteiktajām prasībām. Neatbilstoši piedāvājumi tiek atraidīti kā nederīgi, kas tiek atzīmēts izsoles protokolā,
		2. no iesniegtajiem piedāvājumiem sastāda piedāvāto cenu sarakstu, norādot pretendentu un tā piedāvāto cenu,
		3. nosauc kustamās mantas visaugstāko piedāvāto cenu un personu, kas to nosolījusi. Minētais nosolītājs iegūst iegādes tiesības uz savā piedāvājumā norādīto kustamo mantu, ja nosolītā visaugstākā cena nav zemāka par slepeno cenu, ko komisija noskaidro noteikumu 13.4.4.apakšpunktā noteiktajā kārtībā;
		4. pēc visaugstākās cenas nosolījuma, komisija, visu dalībnieku klātbūtnē atver aploksni ar slepeno cenu, bet klātesošajiem to nepaziņo. Ja visaugstākā piedāvātā cena ir zemāka par slepeno cenu, tad izsole tiek izbeigta kā nenotikusi, un komisija par šo faktu paziņo klātesošajiem;
		5. ja komisijai nav nekādu šaubu par izsoles norisi, paziņo, ka izsole pabeigta. Līdz minētā paziņojuma izdarīšanai izsoles dalībniekam ir tiesības atteikties no nosolītās kustamās mantas. Šādā gadījumā komisija izvēlas nākamo visaugstāko piedāvāto cenu.
	5. Ja pēc visu aplokšņu atvēršanas izrādās, ka divi vai vairāki izsoles dalībnieki piedāvājuši kustamai mantai vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu.
6. Izsoles komisija:
	1. komisija protokolē izsoles gaitu un izsoles protokolu apstiprina septiņu dienu laikā pēc izsoles norises dienas;
	2. izsoles komisijas priekšsēdētājam ir tiesības izraidīt no izsoles norises vietas tās personas, kuras traucē izsoles gaitu. Izraidītās personas zaudē tiesības turpināt dalību izsolē;
	3. nepieciešamības gadījumā izsoles komisijas priekšsēdētājam ir tiesības izsludināt pārtraukumu;
	4. komisija tiesīga jebkurā brīdī pārtraukt izsoli, ja tā konstatē jebkādas nepilnības izsoles dokumentos.
7. Izsoles rezultātus apstiprina JVPI „Pilsētsaimniecība” vadītājs ne vēlāk kā 30 dienu laikā pēc šo noteikumu 11.punktā paredzēto maksājumu saņemšanas.
8. Sūdzības par komisijas darbībām var iesniegt JVPI „Pilsētsaimniecība” vadītājam, Jelgavā, Pulkveža Oskara Kalpaka ielā 16A, 9.kabinetā.

**3. pielikums**

**Jelgavas valstspilsētas pašvaldības iestādes „Pilsētsaimniecība”**

**Izsoles komisijai**

|  |
| --- |
|  |
| *juridiskai personai nosaukums /fiziskai personai vārds, uzvārds* |
|  |
| *juridiskai personai reģistrācijas Nr. /fiziskai personai personas kods* |
|  |
| *adrese, tālruņa nr.* |
| *norēķinu konta numurs kredītiestādē* |

**Piedāvājums**

**KUSTAMĀS MANTAS: automobilis Renault Kangoo, RAKSTISKAI IZSOLEI**

Vēlos iegādāties rakstiskā izsolē kustamo mantu:

|  |  |
| --- | --- |
| *Kustamās mantas nosaukums* | ***Piedāvātā cena******euro (bez PVN)\**** |
| **Automobilis Renault Kangoo** |  |

**\* Iesniedzot piedāvājumu ir jāievēro izsoles solis.**

Garantēju samaksu piedāvātajai izsolāmajai mantai.

Esmu iepazinies (-usies) ar rakstiskas izsoles noteikumiem, pirkuma līguma nosacījumiem un izsolāmās kustamās mantas stāvokli dabā, un man nav pretenziju par norādīto izsoles priekšmetu faktisko stāvokli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *paraksts, paraksta atšifrējums (juridiskai personai zīmoga nospiedums)*

Piekrītu iesniegto datu apstrādei, kas nepieciešami maksājuma apstrādei, attaisnojuma dokumentu un/vai citu tiesisku darījumu dokumentu sagatavošanai.[[1]](#footnote-1)\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *paraksts, paraksta atšifrējums*

2024. gada . \_\_\_\_\_.\_\_\_\_\_\_\_\_\_\_\_\_\_\_\_\_\_\_\_

1. \* Atzīmē un paraksta fiziska persona, juridiskas personas pārstāvis vai tās pilnvarota persona. [↑](#footnote-ref-1)